### 3.     Status på Kommunalbestyrelsen anmodning om repræsentantion i almene boligselskabers bestyrelser

**Åbent**

Sagsnr.: 326-2017-41795       J.nr.: 00.01.00           Dokumentnr.:
326-2019-73895

**Sagstype**

Orientering.

**Resume og sagens baggrund**

Kommunalbestyrelsen besluttede på sit møde den 31. januar
2018, at rette henvendelse til boligselskaber, hvor kommunen har en
garantiforpligtigelse på 8 mio. kr. eller mere, med anmodning om at et
kommunalbestyrelsesmedlem kan indtræde i bestyrelsen.

På møderne i oktober 2018 fik Økonomiudvalget og
Kommunalbestyrelsen en orientering om status på sagen. Efterfølgende har
administrationen søgt at indhente yderligere svar fra de resterende
boligselskaber, ligesom borgmesteren har fremlagt Kommunalbestyrelsens ønske på
det årlige møde med boligselskaberne i februar måned 2019. Status medio marts
er, at der er positivt tilsagn fra 2 boligselskaber (Fællesorganisationens
Boligforening og Boligselskabet Lejerbo). Der afventes pt. svar fra
Boligselskabet Alliken.

**Indstillinger**

Kommunaldirektøren indstiller, at orienteringen tages til
efterretning.

**Behandling**

Økonomiudvalget, Kommunalbestyrelsen.

**Sagsfremstilling**

Administrationen har rettet formel henvendelse, med
anmodning om at et kommunalbestyrelsesmedlem kan indtræde i bestyrelsen, til
følgende boligselskaber:

·
Kalundborg Almene Boligselskab

·
Gørlev Boligselskab

·
Fællesorganisationens Boligforening

·
Boligselskabet Lejerbo Kalundborg Kommune (tidl. Boligselskabet
for Høng og Omegn)

·
Boligselskabet Munkesøparken

·
Boligselskabet [adresse]

Der er kommet følgende tilbagemeldinger fra
Boligselskaberne:

·
Kalundborg Almene Boligselskab har meddelt, at bestyrelsen har besluttet
at takke nej til anmodningen.

·
Gørlev Boligselskab har meddelt, at de ikke ønsker en udvidelse
af bestyrelsen.

·
Fællesorganisationens Boligforening har meddelt, at de har
besluttet at godkende kommunal udpegning af en observatør til bestyrelsen. Observatøren
har taleret, men ikke stemmeret.

·
Boligselskabet Lejerbo Kalundborg Kommune har meddelt, at
repræsentantskabet har vedtaget at efterkomme kommunens ønske om udpegning af
repræsentant med stemmeret (fuldgyldigt medlem af bestyrelsen).

·
Boligselskabet Munkesøparken har meddelt, at bestyrelsen har
besluttet at takke nej til anmodningen.

·
Anton Kristensen har endnu ikke behandlet henvendelsen.

Sager om udpegninger til bestyrelsen i [adresse]
Boligforening og Boligselskabet Lejerbo Kalundborg Kommune forelægges på
Kommunalbestyrelsens møde 27. marts 2019.

En evt. godkendelse om indtræden af en kommunal repræsentant
i bestyrelsen fra Boligselskabet Alliken vil efterfølgende blive fremlagt som særskilt
sag til Kommunalbestyrelsen.

**Økonomiske konsekvenser**

Ingen

**Økonomiudvalgets møde den 19.
marts 2019:**

Anbefales.